**ՀՀ Կառավարության 11.02.2021թ. թիվ 183-Լ որոշում «Հայաստանի թվայնացման ռազմավարությունը, ռազմավարության միջոցառումների ծրագրին և արդյունքային ցուցանիշներին հավանություն տալու մասին»**

Հավելված 2

Հայաստանի թվայնացման ռազմավարության միջոցառումների ծրագիրը և արդյունքային ցուցանիշները

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **N/N** | **Փուլ** | **Ռազմավարական նպատակ** | **Միջոցառում** | **Ակնկալվող արդյունք** | **Քանակական և որակական ցուցանիշ** | **Կատարողներ** | **Վերջնաժամկետ** | **Ֆին. աղբյուր** | **Ընթացիկ կարգավիճակ** |
| 1 | Առաջին փուլ | Պետական կառավարում | Թվայնացման ինստիտուցիոնալացում | 1. Թվայնացման մարմինների լիազորությունների, պարտականությունների և պատասխանա-տվությունների հստակեցում2. ՀՀ ԲՏԱՆ կից թվայնացման մասնագիտական մարմնի ձևավորում, պետական կարևոր համակարգերի սպասարկման ևզարգացման կոորդինացում: | Մասնագիտական մարմնի ստեղծում/վերաձևավորում, մասնագետների ներգրավում: | ՀՀ Փոխվարչապետ Տ․ Ավինյանի գրասենյակ, ՀՀ Բարձր տեխնոլոգիական արդյունաբերության նախարարություն | Մայիս 2021 | Միջոցներ չեն պահանջվում | 1․ ՀՀ վարչապետի 2022 թվականի հունվարի 21-ի թիվ 81-Ա որոշմամբ ստեղծվել է **Տեղեկատվական համակարգերի կառավարման խորհուրդը**՝ Հայաստանի Հանրապետության թվային վերափոխման, թվային (էլեկտրոնային) հասարակության և տնտեսության ձևավորման ուղղությամբ իրականացվող բարեփոխումների և ծրագրերի, ինչպես նաև ոլորտում միջազգային գործընկերների հետ համագործակցության ու մասնավոր հատվածի հետ երկխոսության համակարգման նպատակով:<<Կառավարության կառուցվածքի և գործունեության մասին>> օրենքի համաձայն՝ **ՀՀ բարձր տեխնոլոգիական արդյունաբերության նախարարությունը** մշակում և իրականացնում է (․․․)տեղեկատվայնացման, տեղեկատվական անվտանգության, կիբեռանվտանգության, էլեկտրոնային ծառայությունների և էլեկտրոնային կառավարման համակարգի ներդրման և զարգացման, թվայնացման գործընթացների համակարգման, միասնական թվայնացված միջավայրի և թվային տնտեսության ձևավորման խթանման ոլորտներում (․․․) Կառավարության քաղաքականությունը: 2․ ՀՀ կենտրոնական բանկի նախագահի 2022 թվականի ապրիլի 11-ին թիվ 1/169հ որոշմամբ ստեղծվել է **«Հայաստանի տեղեկատվական համակարգերի գործակալություն»** հիմնադրամը: Հիմնադրամի հոգեբարձուների խորհուրդը բաղկացած է ՀՀ փոխվարչապետի գրասենյակի, Կենտրոնական բանկի և ՀՀ բարձր տեխնոլոգիական արդյունաբերության նախարարության ներկայացուցիչներից:Գործակալության կարգավիճակի հստակեցման համար բացակայում է օրենսդրական հիմքը։ |
| 2 | Առաջին փուլ | Պետական կառավարում | Թվայնացման ներկա համակարգերի գույքագրում և թվային ցուցանիշների վերլուծություն, թիրախային ցուցանիշներիսահմանում | 1. Գործող և մշակվող թվային հարթակների և համակարգերի վերլուծություն, քանակական և որակական գնահատում2. Թվային ներկա վիճակի վերլուծություն, ցուցանիշների սահմանում և ներկա վիճակի գնահատում ըստ սահմանված ցուցանիշների3. Թիրախային ցուցանիշների սահմանում | Մեկ միասնական էլեկտրոնային ռեգիստրի ստեղծում և գույքագրում ըստ սահմանված միասնական մեթոդաբանության | ՀՀ Բարձր տեխնոլոգիական արդյունաբերության նախարարություն | Մայիս 2021 | Օրենքով չարգելված այլ միջոցներով | 1. ՀՀ բարձր տեխնոլոգիական արդյունաբերության նախարարությունը 2020 թվականից իրականացրել է պետական կառավարման համակարգի մարմինների թվային համակարգերի գույքագրում:

Ստեղծվել է սպասարկման բոլոր պորտալների, կայքերի, հավելվածների կատալոգը, որն օգտագործվում է որպես ծառայությունների ազգային հարթակի (hartak.am) տվյալների աղբյուր։ Ստեղծվել է նաև պետական ​​մարմինների բոլոր տվյալների կատալոգ։ Որպես թվային ծառայությունների միասնական ստանդարտ՝ ստեղծվել են 4 հիմնային ցուցիչներ։ Նախարարությունների, թվային ծառայությունների օգտագործումը կանոնավոր կերպով վերահսկելու համար, ստեղծվում են համապատասխան գործիքներ։ 2․ 541 ծառայությունից 424-ի վերաբերյալ հավաքագրվել է տեղեկատվություն թվային հասանելիության վերաբերյալ։ 424 ծառայությունների  19% ամբողջությամբ թվայնացված է, 32%՝ մասնակի, իսկ 49% ընդհանրապես թվայնացված չէ։Ամբողջությամբ թվային հասանելի 80 ծառայություններից 2023 թ․ համար հայտարարագրված 4 489 292 գործարքներից 3 062 748 -ը (68%) իրականացվել է օնլայն։ 2024 թ․ տվյալները այժմ հավաքագրման փուլում են։3․ Թվային ծառայությունների համար ստեղծվել է ծառայությունների որակի 4 հիմնարար ցուցիչ, բացի այդ, բոլոր նոր ծառայությունները անցնում են անվտանգության թեստեր Հայաստանի տեղեկատվական համակարգերի գործակալության համակարգչային միջադեպերի արձագանքման թիմի (CERT) կողմից։ Ծառայությունների որակի ցուցանիշները կապված են նաև հանրային ​​կառավարման բարեփոխումների ռազմավարության ծառայությունների մատուցման բաղադրիչների հետ՝ ապահովելու, որ թիրախները սահմանվեն ամբողջական հիմունքներով: |
| 3 | Առաջին փուլ | Պետական կառավարում | Թվայնացման ստանդարտներ, ձևաչափերի և ընթացակարգերի մշակում | 1. Թվայնացման գործընթացների և պահանջների ձևավորման միջազգային ստանդարտների տեղայնացում2. Կիբեռանվտանգության միջազգային ստանդարտների տեղայնացում3. Տեխնիկական պահանջների միջազգային ստանդարտների տեղայնացում4․ Ֆունկցիոնալության միջազգային ստանդարտների տեղայնացում | 4 հիմնական ստանդարտների տեղայնացում/մշակում՝ հիմնված միջազգային ստանդարտների վրա | ՀՀ Բարձր տեխնոլոգիական արդյունաբերության նախարարություն | Սեպտեմբեր 2021 | 65 մլն դրամ,պետական բյուջեի միջոցներով,Փորձագետների ներգրավում օրենքով չարգելված այլմիջոցներով | 1, 3, 4․ Գործարկվել է հանրային ծառայությունների «Թվայնացման ուղեցույց» կայքը (<http://standards.hightech.gov.am>): Կայքի կարևորագույն բաղադրիչը **«Թվայնացման սկզբունքներ»** բաժինն է, որտեղ ներկայացված են հանրային ծառայությունների թվայնացման 14 սկզբունքները և դրանց քայլ առ քայլ ուղեցույցներ: Ուղեցույցը նկարագրում է թվայնացման թիմերի ստեղծման, օգտատիրոջ կարիքների բացահայտման, բիզնես քեյսի և ճանապարհային քարտեզի ստեղծման, թվային ծառայության նախագծման, գործարկման և հետագա բարելավման չափորոշիչները:Սկզբունքների (ստանդարտների) հիման վրա մշակվել և գործարկվել են ՀՀ բարձր տեխնոլոգիական ([www.hightech.gov.am](https://www.hightech.gov.am/)), ներքին գործերի նախարարությունների ([www.mia.gov.am](https://www.mia.gov.am/)) և Փրկարար ծառայության ([www.rescue.mia.gov.am](https://www.rescue.mia.gov.am/)) պաշտոնական կայքէջերը:2․ Ստանդարտացման և չափագիտության ազգային մարմինը հաստատել է կիբեռանվտանգության ոլորտի ՀՍՏ ԻՍՕ/ԻԷԿ 27001-2015, ՀՍՏ ԻՍՕ/ԻԷԿ 27002-2008 և ԻՍՕ/ԻԷԿ 27018-2021 ստանդարտները, որոնք գործում են ազգային ստանդարտի կարգավիճակով։ |
| 4 | Առաջին փուլ | Պետական կառավարում | Պետական ամպային ենթակառուցվածքային պահանջների/ ստանդարտների մշակում | Պետական ամպային ենթակառուցվածքի, ամպային տեխնոլոգիաների պահանջների և դրանց սպասարկող ֆիզիկական տվյալների կենտրոնների տեխնիկական պահանջների և միջազգային ստանդարտների տեղայնացում։ | 1 միասնական ամպային ենթակառուցվածքի և տվյալների կենտրոնների նկատմամբ ստանդարտների տեղայնացում/ մշակում:  | ՀՀ Բարձր տեխնոլոգիական արդյունաբերության նախարարություն | Սեպտեմբեր 2021 | 40 մլն դրամ, պետական բյուջեի միջոցներով,Փորձագետների ներգրավում օրենքով չարգելվածմիջոցներով | Ստանդարտացման և չափագիտության ազգային մարմինը հաստատել է ՀՍՏ ԻՍՕ/ԻԷԿ 27017-2024 ստանդարտը, որը գործում է ազգային ստանդարտի կարգավիճակով։ Այն մշակվել է Ամպային ծառայությունների տեղեկատվական անվտանգության վերահսկման գործելակարգ՝ ԻՍՕ/ԻԷԿ 27002 ստանդարտի հիման վրա։ |
| 5 | Առաջին փուլ | Պետական կառավարում, Տնտեսություն, Հասարակություն | Ազգային կիբեռանվտանգության գերազանցության կենտրոն(ԱԿԳ կենտրոն) | «Կիբեռանվտանգության ինկուբատորի և R&D լաբորատորիա» կենտրոն՝ 1.Պետական և մասնավոր հատվածին կիբեռանվտանգության խորհրդատվական ծառայությունների մատուցում և աջակցում2. Կիբեռանվտանգության ոլորտում որակյալ աշխատուժի պատրաստում3. Կիբեռանվտանգության ստանդարտների, միջազգային փորձի վերլուծություն և պարբերականհաշվետվությունների մշակում4. Կիբեռանվտանգության գրագիտության բարձրացման և գիտելիքների զարգացման միտված ուղեցույցների մշակում՝ հանրային և մասնավոր հատվածի համար 5.Կիբեռանվտանգության ստանդարտների պարբերական վերանայում և չափանիշների հաստատում6.Ստանդարտների կիրառելիության ստուգում և համակարգերի սերտիֆիկացում7.Կիբեռանվտանգության, արհեստական բանականության հետազոտական նախագծերի իրականացում և «ԴԵՄՈ» լաբորատորիաների ստեղծում8. Ինկուբացիոն/աքսելերացիոն ծրագրերի տրամադրում9. Կիբեռանվտանգության ոլորտումստարտափների աջակցում և խթանում։ | Նոր կառույցի ստեղծում և կիբեռանվտանգության քաղաքականության ապահովում | ՀՀ Փոխվարչապետ Տ․ Ավինյանի գրասենյակ, ՀՀ Բարձր տեխնոլոգիական արդյունաբերության նախարարություն,ՀՀԱրդարադատության նախարարություն,ՀՀ Ազգային անվտանգության ծառայություն | 1) Սեպտեմբեր 20212) Դեկտեմբեր 2022 | 3 մլրդ դրամ, օրենքով չարգելված այլ միջոցներով | Ավարտվել է **Կիբերանվտանգության ինկուբատորի և R&D լաբորատորիայի** ստեղծման գործընթացը: Լաբորատորիայի ստեղծման շրջանակում հայտարարվել են համակարգչային սարքավորումների, ծրագրային ապահովման/լիցենզիաների և ծառայությունների, ինչպես նաև լաբորատորիայի համար կահույքի ձեռք բերման մրցույթները: Կնքվել են համապատասխան պայմանագրեր Իքս-Արթ ՍՊԸ-ի, ԺիԷլԷքսպո ՍՊԸ-ի և ԲոֆֆոՍՊԸ-ի հետ: Համակարգչային սարքավորումները, լիցենզիաները և կահույքը արդեն մատակարարվել են:1․ Մշակվել է **«Կիբեռանվտանգության մասին»** ՀՀ օրենքի նախագիծը, որի նպատակն է տեղեկատվական համակարգերում և կրիտիկական տեղեկատվական ենթակառուցվածքներում կիբեռանվտանգ միջավայրի ստեղծումը: Նախագիծը քննարկվել է Ֆինանսատնտեսական նախարարական կոմիտեի 2024 թվականի օգոստոսի 12-ի նիստում: Որոշվել է նախագիծը Վարչապետի գլխավորությամբ քննարկել Ազգային ժողովի համապատասխան ներկայացուցիչների մասնակցությամբ:2023 թվականի սեպտեմբերից ստեղծվել է **Հայաստանի համակարգչային միջադեպերի արձագանքման ազգային թիմը** (AM-CERT (Computer Emergency Response Team կամ Computer Security Incident Response Team)): Այն նաև ազգային կոնտակտային կետ է կիբեռանվտանգության ոլորտում միջազգային համագործակցության համար: Կիբեռանվտանգության գործակալության ձևավորմանը հնարավոր կլինի անդրադառնալ միայն վերը նշված օրենքի ընդունումից հետո:AM-CERT-ի առաքելությունն է ուսումնասիրել և համակարգել Հայաստանի ազգային կրիտիկական ենթակառուցվածքների կիբեռանվտանգության միջադեպերի արձագանքը։Թիմը (AM-CERT) համակարգել է 9 միջադեպ: 2024 թվականի հունվարից AM-CERT-ը հավատարմագրվել է [TF-CSIRT](https://www.trusted-introducer.org/directory/teams/am-cert-am.html)-ի կողմից։**AM-CERT-ին զեկուցվել է 28 ահազանգ**, որոնցից 12-ը կապված են հավատարմագրերի արտահոսքի (credential leaks) հետ, որոնց մասին տեղեկացվել են գործընկեր կառույցները:2․ Պետական և մասնավոր հատվածի **51 մասնագետ անցել է հմտությունների վերապատրաստում** SimSpace հարթակի միջոցով։2024 թվականի դեկտեմբերի 20-21-ը Ինժեներական քաղաքում կազմակերպվել է «Humans vs AI Capture the Flag 2024» կիբեռանվտանգության ամենամյա մրցույթը։ Մրցույթն անցկացվել է Հայաստանի Տեղեկատվական Համակարգերի Գործակալության (Գործակալության) աջակցությամբ «Ձեռնարկությունների ինկուբատոր» հիմնադրամի կողմից։ 3․ Կիբեռանվտանգության ստանդարտների վերաբերյալ տե՛ս կետ 3-ը։2023 թվականի դեկտեմբերի 1-ին **Արաբական Միացյալ Էմիրությունների** հետ ստորագրվել է «Կիբեռանվտանգության ոլորտում համագործակցության վերաբերյալ» Փոխըմբռնման հուշագիր:Ընթացքում են Հայաստանի Հանրապետության բարձր տեխնոլոգիական արդյունաբերության նախարարության և **«Սիսկո Ինթերնեշնլ Լիմիթեդի»** միջև փոխըմբռնման հուշագրի ստորագրման աշխատանքները։Հայաստանի Հանրապետությունում ԱՄՆ դեսպանատան և **Trelix** կազմակերպության համագործակցությամբ 2024 թվականի մայիսի 21-ին կազմակերպվել է **«Կիբեռանվտանգության հեռանկարները. Կիբերանվտանգության միտումների, սպառնալիքների և տեխնոլոգիաների բացահայտում»** թեմայով միջոցառումը։4․ 2024 թվականի դեկտեմբերին Հեռահաղորդակցության միջազգային միությունը (ITU) և Հայաստանի տեղեկատվական համակարգերի գործակալությունը, ՀՀ Կենտրոնական բանկի և Բարձր տեխնոլոգիական արդյունաբերության նախարարության աջակցությամբ հաջողությամբ կազմակերպեցին **Հայաստանի առաջին ազգային** **կիբեռ զորավարժությունը:**Հուլիսի 23-25-ին Բարձր տեխնոլոգիական արդյունաբերության նախարարությունը, Կենտրոնական բանկը և Տեղեկատվական համակարգերի գործակալությունը **“Google Mandiant”** ընկերության հետ համատեղ կազմակերպել են **«Միջադեպերի արձագանքման պատրաստականություն»** թեմայով աշխատաժողով։5. Ստանդարտների պարբերական վերանայումը շարունակական գործընթաց է։6․ Ստանդարտների կիրառելիության ստուգումը և համակարգերի սերտիֆիկացումը կիրականացվի **Կիբեռանվտանգության մասին»** ՀՀ օրենքի նախագծի հաստատումից հետո։7․ 2023 թվականի սեպտեմբերից ստեղծվել է **Հայաստանի համակարգչային միջադեպերի արձագանքման ազգային թիմը** (AM-CERT (Computer Emergency Response Team կամ Computer Security Incident Response Team)):Նախագծվել է **Արհեստական բանականության վիրտուալ ինստիտուտի** հարթակը։ 2025 թվականի 1-ին կիսամյակում նախատեսվում է գործարկել հարթակը և ներկայացնել արհեստական բանականության գործիքների կիրառման առաջարկ պետական կառավարման համակարգի մարմիններից մեկի համար։8․ 2024 թվականի նոյեմբերից ՀՀ բարձր տեխնոլոգիական արդյունաբերության նախարարության դրամաշնորհային մրցույթի հաղթող **«Plug and Play Germany GmbH» աքսելերատորը** Հայաստանում գործունեություն ծավալող տեխնոլոգիական ոլորտի սկսնակ ընկերություններին տրամադրում է խորհրդատվական ծառայություններ, բիզնեսի զարգացման և գործարար կապերի հաստատման օժանդակում, նորարարության աջակցություն և անհատական մենթորություն:9․ ՀՀ բարձր տեխնոլոգիական արդյունաբերության նախարարությունն իրականացնում է **«Գաղափարից մինչև բիզնես»** դրամաշնորհային ծրագիրը, որը տեխնոլոգիական ստարտափերի ֆինանսավորման պետական ծրագիր է։ Ծրագրով նախատեսվում է ֆինանսավորում և այլ ռեսուրսների տրամադրում սկսնակ տեխնոլոգիական ընկերություններին և գիտահետազոտական թիմերին՝ առևտրայնացնելու իրենց գաղափարները և նոր արժեք ստեղծելու տնտեսությունում։ |
| 6 | Առաջին փուլ | Պետական կառավարում, Տնտեսություն, Հասարակություն | Տվյալների քաղաքականության հայեցակարգ | Տվյալների քաղաքականության հայեցակարգը կսահմանի տվյալների կառավարման, դրանց պատկանելիության և օրենսդրական դաշտի ներկա վիճակի և միջազգային փորձի վերլուծություն, կսահմանի առաջնահերթություններ, կտա գործողությունների ծրագիր՝ սահմանված առաջնահերթություններինհասնելու համար։ | 1միասնական տվյալների քաղաքականության հայեցակարգի մշակում | ՀՀ Թվայնացմանխորհուրդ,ՀՀ Բարձր տեխնոլոգիական արդյունաբերության նախարարություն,ՀՀԱրդարադատության նախարարություն,ՀՀ Ազգայինանվտանգության ծառայություն | Դեկտեմբեր 2021 | Օրենքով չարգելված այլ միջոցներով | «ԲԱՑ ԿԱՌԱՎԱՐՄԱՆ ԳՈՐԾԸՆԿԵՐՈՒԹՅՈՒՆ» նախաձեռնության շրջանակում մշակվել է «**Հանրային տեղեկությունների մասին»** օրենքի նախագիծը: Նախագծով սահմանվում է տվյալների շտեմարանի ստեղծման, ներդրման, ինչպես նաև «Մեկ հարցման» սկզբունքը։ Օրենքի գործողությունը տարածվելու է տեղեկությունների հավաքագրման, մշակման, օգտագործման, տվյալների շտեմարանների ստեղծման, դրանց կառավարման, տեղեկությունները հասանելի դարձնելու հետ կապված հարաբերությունների վրա։ Քարտեզագրվել և դասակարգվել են գերատեսչությունների կողմից հավաքագրվող տվյալները։ Այն հնարավորություն է տալիս բացահայտել և բացառել կրկնությունները: Հայաստանի տեղեկատվական համակարգերի գործակալության տրամադրած տեղեկատվության համաձայն տվյալների քարտեզագրման ցուցանիշը՝ **82%** է, դասակարգմանը՝ **75%:** Գործարկվել է **տվյալների կատալոգը**, որում առկա է տեղեկություն գերատեսչությունների կողմից տնօրինվող տվյալների և շտեմարանների վերաբերյալ: |
| 7 | Առաջին փուլ | Պետական կառավարում, Տնտեսություն, Հասարակություն | Լայնաշերտ ինտերնետի և թվային ծառայությունների հասանելիության զարգացման պլանի մշակում | Հաշվի առնելով ցանցային/ինտերնետ ծառայությունների պահանջարկի և«COVID-19»-ի ի հայտ գալուց ի վեր հեռահար/հեռավար աշխատանքի, ուսման և տեղեկատվության ստացման ծավալների կտրուկ բարձրացումը, անհրաժեշտություն է առաջանում վերանայելու լայնաշերտ ինտերնետ կապի և հասանելիությանռազմավարական զարգացման մոտեցումները և մշակել զարգացման նոր պլան՝1. գույքագրելով և քարտեզագրելով ՀՀ պետական և մասնավոր հատվածում առկա և շահագործող օպտիկա-մալուխային տրանսմիսսիոն ցանցերը, դրանց թողունակությունները և համապատասխան ցանցային տոպոլոգիաները2. վերլուծել պահանջարկը ըստ մարզային բաշխվածությունների3. վերհանել տեխնիկական խնդիրները և առաջարկել համապատասխանլուծումներ | 1միասնական էլեկտրոնային ռեգիստրի ստեղծում և գույքագրում ըստ սահմանված միասնական մեթոդաբանության, 1 զարգացման պլանի մշակում | ՀՀ Բարձր տեխնոլոգիական արդյունաբերության նախարարություն,ՀՀ Հանրային ծառայությունները կարգավորող հանձնաժողով | Դեկտեմբեր 2021 | Օրենքով չարգելված այլ միջոցներով | Հայաստանի Հանրապետության տարածքում հանրային ամրակցված (ֆիքսված) կապի (հեռախոսակապի և լայնաշերտ ինտերնետ հասանելիության ծառայությունների) զարգացման և ենթակառուցվածքների հասանելիության ուղղությամբ կատարված աշխատանքների շրջանակում 725 (72,4%) բնակավայրում հասանելի են ամրակցված լայնաշերտ լարային ինտերնետի ծառայությունները, այդ թվում՝ 692 (69,1%) բնակավայրում (ընդգրկում է երկրի բնակչության շուրջ 97%-ը) օպտիկամանրաթելային ցանցերը (բաժանորդներին առաջարկվող լայնաշերտ ինտերնետի 20-100 Մբիթ/վ և ավելի արագությամբ), իսկ 996 (99,5%) բնակավայրերում՝ լայնաշերտ ինտերնետի անլար տեխնոլոգիաների ծառայությունները 2-30 Մբիթ/վ արագությամբ: |
| 8 | Առաջին փուլ | Պետական կառավարում | Ռազմավարության թարմացում ըստ Առաջին փուլի արդյունքների | Հաշվի առնելով ՏՏ ոլորտի առանձնահատկությունները և արագ զարգացման տեմպերը, առաջին փուլի արդյունքների հիման վրա կվերանայվեն ռազմավարության հիմնական դրույթները, ցուցանիշները ևթիրախները: | Ռազմավարության թարմացված տարբերակ | ՀՀ Բարձր տեխնոլոգիական արդյունաբերության նախարարություն | Դեկտեմբեր 2021 | Օրենքով չարգելված այլ միջոցներով | Թվայնացման գործընթացների բարեփոխումներով պայմանավորված վերանայվում են Ռազմավարության բոլոր միջոցառումները։ |
| 9 | Երկրորդ փուլ | Պետական կառավարում | Ծրագրերի կառավարման էլեկտրոնային միասնական հարթակ | Նախագծերի կառավարման միասնական հարթակը բաղկացած է հետևյալ փուլերից՝1. նախատիպ կամ նվազագույն կենսունակ արտադրանք (minimal viable product),2. ընդլայնված տարբերակ կամ ամբողջական ֆունկցիոնալ համակարգ: | 1միասնական ծրագրերի կառավարման համակարգի փուլային ներդրում | ՀՀ Բարձր տեխնոլոգիական արդյունաբերության նախարարություն | 1)Նոյեմբեր 20222)Դեկտեմբեր 2023 | 1) 80 մլնդրամ,2) 250 մլն դրամ, պետականբյուջեի միջոցներով կամ օրենքով չարգելված այլմիջոցներով | Կայացել է «Ծրագրերի կառավարման էլեկտրոնային միասնական հարթակի ստեղծման տեխնիկական առաջադրանքի կազմման խորհրդատվական ծառայություններ» ձեռքբերման պայմանով գնման մրցույթ:Պայմանագիրը լուծվել է «Գնումների մասին» ՀՀ օրենքի 15-րդ հոդվածի 6-րդ մասի համաձայն:ՀՀ կառավարության 2021-2026 թվականների գործունեության միջոցառումների ծրագրով միջոցառման կատարման ժամկետ է սահմանվել 2025 թվականը:Քննարկվում է էլեկտրոնային փաստաթղթաշրջանառության նոր ամբողջությամբ թվային համակարգի ստեղծման վերաբերյալ հարցերը։ |
| 10 | Երկրորդ փուլ | Պետական կառավարում | Պետական թվային համալիր համակարգի ճարտարապետության մշակում և հաստատում | ՀՀ պետական թվային համալիր համակարգի միասնական և ամբողջական ճարտարապետության մշակում, որի արդյունքում կհստակեցվեն պետությունը որպես թվային ծառայություններ մատուցող միասնական ծառայությունների հարթակ e-gov և պետական ներքին կառավարման համակարգը (պետական գերատեսչությունները որպես ենթահամակարգեր)՝որպես միասնական ճարտարապետություն: | 1 միասնական ճարտարապետության ստեղծում՝ ներառելով միկրոսերվիսային մոտեցումներ | ՀՀ Բարձր տեխնոլոգիական արդյունաբերության նախարարություն | Դեկտեմբեր 2022 | 100 մլն դրամ, պետական բյուջեի միջոցներով կամօրենքով չարգելված այլ միջոցներով | Մշակվել է [«Հայաստանի թվային ճարտարապետության»](https://standards.hightech.gov.am/12-%D5%A9%D5%BE%D5%A1%D5%B5%D5%AB%D5%B6-%D5%B3%D5%A1%D6%80%D5%BF%D5%A1%D6%80%D5%A1%D5%BA%D5%A5%D5%BF%D5%B8%D6%82%D5%A9%D5%B5%D5%B8%D6%82%D5%B6/) նկարագիրը: Նկարագրված է Թվային ճարտարապետության շերտերի և կառուցակարգերի դերն ու նշանակությունը:Ճարտարապետությունը ներառում է 4 հիմնական «շերտ»՝ Էլեկտրոնային ինքնություն (electronic identity), մատակարարման ուղիներ (delivery channels), ինտեգրում (integration) և ենթակառուցվածք (infrastructure):Ծառայությունների թվայնացման 12-րդ սկզբունքը վերաբերում է թվային ճարտարապետությանը, ըստ որի՝ թվային ծառայությունները պետք է լինեն համահունչ և աշխատեն միասնական մոտեցմամբ՝ դառնալով թվային փոխակերպման և բաց կառավարման կարևոր գործիքներ։Ստեղծվել է ծառայությունների ազգային հարթակը (<https://hartak.am>)՝ բոլոր պետական ծառայությունները մեկ վայրում (տե՛ս կետ 17)։ |
| 11 | Երկրորդ փուլ | Պետական կառավարում | Միասնական հենքի ստեղծում (Systems development unified framework) | Ընդհանրական ծրագրային մոդուլների (լուծումների) հավաքագրում և նոր միասնական հենքի ստեղծում։ Միասնական պետական թվային ճարտարապետության մշակում: | 1 միասնական թվային հենքի ճարտարապետության ստեղծում, 5 ընդհանուր օգտագործման ենթամոդուլներ | ՀՀ Բարձր տեխնոլոգիական արդյունաբերության նախարարություն | Դեկտեմբեր 2022 | 400 մլն դրամ, պետական բյուջեի միջոցներով կամ օրենքով չարգելված այլմիջոցներով | Մշակվել է «դիզայն» համակարգի նոր գործիք՝ [«Հենակետ»](https://www.figma.com/community/file/1257654638425705295/henaket-design-system-v-1-0-3), որը կապահովի պետական թվային հարթակների նախագծերի միասնականությունը: Ստեղծվել են կոդային բաղադրիչներ՝ ծառայությունների միասնական վիզուալ տեսքի և օգտագործման տրամաբանության համար: Այն նպատակ ունի ապահովել պարզ, հեշտ և մատչելի փորձառություն բոլոր օգտատերերի համար։Դիզայն համակարգի կարևորագույն բաղադրիչներից մեկը նմուշների գրադարանն է՝ «Ձևանմուշ»-ը։ Այն գործնական տեղեկատվություն է տրամադրում դիզայերներին և ծրագրային ապահովման թիմերին՝ պետական ծառայություններ ստեղծելիս դրանց կիրառության վերաբերյալ։ Օրինակները մասնավորապես ներառում են՝ ինչպես ստեղծել ֆորմաներ, հաստատման էջեր և այլն՝ հիմնված համաշխարհային հետազոտությունների ու լավագույն փորձի վրա և ադապտացված հայ օգտատերերի կարիքներին։ |
| 12 | Երկրորդ փուլ | Պետական կառավարում | Տվյալների պահոցի ստեղծում | Տվյալների պահպանման և մշակման տարածք, հարմարեցված ամպային տեխնոլոգիաներով և սերվերային համակարգերով, որը կունենա տեղեկատվության պահպանման, մշակման և տարածման հնարավորություն: Այն ուղղված է լինելու տվյալների արդյունավետ օգտագործման միջոցով բիզնես գործընթացների իրականացմանը: Տվյալների պահոցում կհավաքագրվեն ՀՀ պետական մարմինների տեղեկատվական համակարգերի տվյալները, ինչպես նաև կապահովվի տվյալների ծրագրային և տեխնիկական անվտանգությունը: Միջոցառումների ծրագրի առաջին փուլի ամփոփման արդյունքում կնույնականացվեն պետական մարմինների էլեկտրոնային համակարգերի սերվերային ենթակառուցվածքների համար հատկացված ֆինանսական միջոցները, կվերահաշվառվեն և դրանց միայն մի մասը ընդամենը կուղղվեն տվյալների միասնական պահոցիենթակառուցվածքի ընթացիկ սպասարկման աշխատանքների համար, ապահովելով խնայողություններ և ծախսերի արդյունավետությանբարձրացում։ | 1 միասնական տվյալների ենթակառուցվածքի ստեղծում, վիրտուալ բաժանումներով (հասանելիության և անվտանգության չափանիշների սահմանմամբ), ընդհանուր վերլուծական գործիքակազմով | ՀՀ Բարձր տեխնոլոգիական արդյունաբերության նախարարություն,ՀՀ Վիճակագրական Կոմիտե ՀՀ Կենտրոնական Բանկ | Փետրվար 2023 | 12 մլրդ դրամ, օրենքով չարգելված այլ միջոցներով | Պետական հատվածում հավաքագրվող տվյալների դասակարգման նպատակով մշակվել է [մեթոդաբանություն](https://docs.google.com/document/d/1DkuEy34q6NavxfU2o5gki1apIhr8OZ3-h-MirVWQUgE/edit?tab=t.0), որը հիմնված է տեղեկատվական անվտանգության սկզբունքների վրա՝ գաղտնիություն, ամբողջականություն, հասանելիություն: Տվյալների [քարտեզագրումն](https://docs.google.com/document/d/11jqhYjGdh28cZx6g46UVeDW7vxYpkt_g/edit) ու դասակարգումը հնարավորություն կտան լիարժեք գնահատել տվյալները և կայացնել դրանց մշակման, պահպանման և պաշտպանության հետ կապված որոշումներ, որը ներառում է **տվյալների տեղաբաշխումը տարբեր տվյալների կենտրոններում (գերատեսչական տվյալների կենտրոն, ամպային ենթակառուցվածք)։**Քարտեզագրվել և դասակարգվել են գերատեսչությունների կողմից հավաքագրվող տվյալները: Հայաստանի տեղեկատվական համակարգերի գործակալության տրամադրած տեղեկատվության համաձայն՝ տվյալների քարտեզագրման ցուցանիշը՝ **82%** է, դասակարգմանը՝ **75%**:Տեղեկատվական համակարգերի կառավարման խորհրդում քննարկվում է միասնական պահոցի ստեղծմանն առնչվող հարցեր։ՀՀ կառավարության 2021-2026 թվականների գործունեության միջոցառումների ծրագրում կատարվել է փոփոխություն․ ավելացվել են **«Տվյալների ամբողջական կատալոգի ձևավորում և հրապարակում»** և **««Ամպայինն առաջինը**» քաղաքականության մշակում համարժեք ընթացակարգերի և ենթակառուցվածքների գործարկմամբ» միջոցառումները։2024 թվականի հունիսի 14-ին ընդունվել է **««Ամպայինն առաջինը» քաղաքականության մշակման և ներդրման մասին»** ՀՀ կառավարության որոշումը: Մշակվել են **ամպային տիրույթում տեղակայվող կայքերի անվտանգության պահանջները,** որոնք հաստատվել է ՀՀ կառավարության 2024թ. սեպտեմբերի 12-ի թիվ 1445-Լ որոշմամբ: Մշակվել է կայքերի՝ ամպային տիրույթ տեղակայման մեթոդաբանությունը:«Ամպայինն առաջինը» քաղաքականության ներդրման շրջանակում պետական մարմինների կայքերը և համակարգերը **տեղափոխվել են ամպային տիրույթ**․ մասնավորապես ՀՀ ներքին գործերի նախարարության փրկարար ծառայության պաշտոնական կայքը (<https://rescue.mia.gov.am>), Դատական տեղեկատվական համակարգը (<https://datalex.am>), Հայաստանի իրավական տեղեկատվական համակարգը (<https://new.arlis.am/hy>), Բարձրագույն դատական խորհրդի սերվերային ենթահամակարգը **և** Հայաստանի զարգացման աջակցման կառավարման համակարգը (ADAMS)։ |
| 13 | Երկրորդ փուլ | Պետական կառավարում | Թվային փաստաթուղթ | 1․ Կոնցեպտի մշակում2․ Ենթակառուցվածքիճարտարապետության մշակում3․ Օրենսդրական փոփոխությունների փաթեթի մշակում4․ Համակարգի մշակում և գործարկում: | 1 ենթակառուցվածքային միասնական լուծում | ՀՀ Բարձր տեխնոլոգիական արդյունաբերության նախարարություն,ԷԿԵՆԳ ՓԲԸ | Մարտ 2023 | 2 մլրդ դրամ, պետական բյուջեի միջոցներով կամ օրենքով չարգելվածայլ միջոցներով | 1․ Հենանիշավորումն իրականացվել է քննարկումների և հետազոտությունների միջոցով՝ օգտագործելով Էստոնիայի (DHX), Հնդկաստանի (DigiDoc) և Ուկրաինայում ներդրված "Diia" լուծումները:2. Համակարգի ճարտարապետությունը ներկայում ընթացքի մեջ է և կիրականացվի ընտրված հենանիշային լուծմանը համապատասխան։3. Մշակման փուլում է գտնվում «Էլեկտրոնային նույնականացման և էլեկտրոնային ծառայությունների մասին» ՀՀ օրենքի նախագիծը, որի մշակման հիմքում է դրվել գլխավորապես Ֆինլանդիայի, ինչպես նաև Էստոնիայի և Մոլդովայի համանման օրենքները։ Նախագծի մշակման կարևոր նախապայման է նաև դրա համապատասխանեցումը Եվրոպական թվային ինքնության շրջանակի կանոնակարգին (European Digital Identity Framework (EUDI) regulation), որի արդյունքում կատարվելու է համապատասխանեցում eIDAS-ին և կարգավորվելու են թվային փաստաթղթերին ներհատուկ XML ֆորմատին վերաբերող և մի շարք այլ առանցքային հարցեր։Ներկայումս Համաշխարհային Բանկի և Ernst & Young Global Ltd-ի հետ իրականացվում է համատեղ ծրագիր՝ ՀՀ գործող օրենսդրության eiDAS-ին համապատասխանելիության (Legal gap analysis) միջոցառումների պլանավորման վերաբերյալ, որի արդյունքում կհստակեցվեն «Էլեկտրոնային նույնականացման և էլեկտրոնային ծառայությունների մասին» ՀՀ օրենքի նախագծման և ընդունման հաջորդական փուլերը։4. Գործընթացը կսկսվի ընտրված ենթակառուցվածքի և ճարտարապետության ներդրումից հետո: |
| 14 | Երկրորդ փուլ | Պետական կառավարում | Նոր էլեկտրոնային համակարգերի և թվային գործիքների մշակում ըստ հանրային կառավարման բարեփոխումների քաղաքականության առաջնահերթու-թյունների | Պետական կառավարման մարմիններում գործընթացների թվայնացման շրջանակներում՝ ավտոմատացման ենթակա խնդիրների վերհանում և էլեկտրոնային համակարգերի /թվային գործիքների/ միջոցով նոր լուծումների մշակում և ներդրում: | Առնվազն 300 նոր ծառայությունների թվայնացում և համապատասխան էլ․ գործիքների/ համակարգերի մշակում և ներդրում | ՀՀ Փոխվարչապետ Տ․ Ավինյանի գրասենյակ,ՀՀ Բարձր տեխնոլոգիական արդյունաբերության նախարարություն,ԷԿԵՆԳ ՓԲԸ | Դեկտեմբեր 2025 | Օրենքով չարգելված այլ միջոցներով | Միջոցառման իրականացումը շարունակական է: |
| 15 | Երկրորդ փուլ | Պետական կառավարում, Տնտեսություն | Օրենսդրական դաշտի ուսումնասիրություն և փոփոխություն | Թվային զարգացման համար անհրաժեշտ օրենսդրական փոփոխությունների իրականացում՝1․ Էլ․ ստորագրություն2․ Էլ․ փաստաթուղթ3․ Էլ․ կառավարում4․ Տվյալների քաղաքականություն5. Թվայնացվող հարթակների նկատմամբ մտավոր սեփականության դաշտում իրավունքների կարգավորում: | 1 միասնական օրենսդրական կարգավորումների փաթեթ | ՀՀ Փոխվարչապետ Տ․ Ավինյանի գրասենյակ,ՀՀ Բարձր տեխնոլոգիական արդյունաբերության նախարարություն, ՀՀԱրդարադատության նախարարություն,ԷԿԵՆԳ ՓԲԸ ՀՀ Կենտրոնական Բանկ | Դեկտեմբեր 2023 | Օրենքով չարգելված այլ միջոցներով | Մշակվել են **«Կիբեռանվտանգության մասին»** և **«Հանրային տեղեկությունների»** մասին օրենքների նախագծերը:Տեղի են ունեցել հանդիպում-քննարկումներ շահագրգիռ գերատեսչությունների մասնակցությամբ՝ «Կիբեռանվտանգության մասին» և «Հանրային տեղեկությունների մասին» օրենքների նախագծերի փաթեթների վերաբերյալ համապարփակ դիրքորոշման ձևավորման և հետագա լավարկման նպատակով: Քննարկումների արդյունքում նախագծերի փաթեթը մի քանի անգամ շրջանառվել է հանդիպման մասնակից գերատեսչությունների միջև: Նախագծերը քննարկվել են նաև Ֆինանսատնտեսական նախարարական կոմիտեի նիստերում և Ազգային ժողովի 3 հանձնաժողովներում: **Առաջիկայում նախատեսվում է Նախագծերի քննարկում Վարչապետի գլխավորությամբ:**2024 թվականի հունիսի 14-ին ընդունվել է **««Ամպայինն առաջինը» քաղաքականության մշակման և ներդրման մասին»** ՀՀ կառավարության 884-Լ որոշումը: |
| 16 | Երկրորդ փուլ | Հասարակություն | Հաշմանդամություն ունեցող անձանց համար թվային ծառայությունների հասանելիություն | 1. Հաշմանդամություն ունեցող անձանց հարցերով զբաղվող ՀԿ-ների հետ քննարկումներ2. Հաշմանդամություն, այդ թվում՝ տեսողության, լսողության և մտավոր խնդիրներ ունեցող անձանց՝ Պետական ծառայությունների միասնական հարթակից հավասար իրավունքներով օգտվելու պահանջների ուսումնասիրություն և հնարավորությունների ապահովում3. Մատչելի լուծումների (Text to Speech և Speech to Text փոխակերպումներ և այլն) մշակում և իրականացում: | Առնվազն 5 ֆունկցիոնալ լուծումների մշակում և ներդրում | ՀՀ Բարձր տեխնոլոգիական արդյունաբերության նախարարություն,ՀՀ աշխատանքի և սոցիալական հարցերի նախարարություն | Դեկտեմբեր 2022 | Օրենքով չարգելված այլ միջոցներով | 1. Քննարկումներ են կազմակերպվել «Հաշմանդամություն ունեցող անձանց իրավունքների օրակարգ» և «Լռության ձայն» հասարակական կազմակերպությունների հետ։

2․ 2023 թվականի մայիսի 8-ին ՀՀ բարձր տեխնոլոգիական արդյունաբերության նախարարի հրամանով հաստատվել է հաշմանդամություն ունեցող անձանց սոցիալական ներառմանը նպաստող տեղեկատվության և հաղորդակցության, այդ թվում՝ **վեբ բովանդակության մատչելիության խթանման և իրազեկվածության բարձրացման ուղեցույցը**:Ստեղծված թվային ծառայության նախատիպը (prototype) վերջնական **օգտատերերի հետ փորձարկելու** համար կիրառելի է ՀՀ բարձր տեխնոլոգիական արդյունաբերության նախարարության մշակած օգտագործելիության [թեստավորման ուղեցույցը](https://standards.hightech.gov.am/%D6%85%D5%A3%D5%BF%D5%A1%D5%A3%D5%B8%D6%80%D5%AE%D5%A5%D5%AC%D5%AB%D5%B8%D6%82%D5%A9%D5%B5%D5%A1%D5%B6-%D5%A9%D5%A5%D5%BD%D5%BF%D5%A1%D5%BE%D5%B8%D6%80%D5%B8%D6%82%D5%B4/)։3. Հարային ծառայությունների թվայնացման 7-րդ սկզբունքը (Համոզվեք, որ թվային ծառայությունը մատչելի է բոլորին) ներառում է գործիքներ, ձևանմուշներ, էկրանընթերցման ծրագրեր (օր.՝ eSpeak text to speech գործիքը, որը հասանելի է նաև հայերեն բովանդակության համար)։ |
| 17 | Երկրորդ փուլ | Պետական կառավարում, Տնտեսություն, Հասարակություն | e-gov Պետական ծառայությունների թվային միասնական հարթակ v2.0 | Պետական ծառայությունների միասնական հարթակ, որը մատուցում է քաղաքացուն և բիզնեսին ամբողջական թվային ծառայությունների փաթեթը տվյալ սուբյեկտի անձնական կամ կորպորատիվ էջից։ Բոլոր գերատեսչությունների կողմից մատուցվող թվային ծառայությունները համակարգվում են միասնական մոտեցմամբ՝ օգտագործողի տրամաբանության տեսանկյունից։ | 1 միասնական էլեկտրոնային կառավարման հարթակ իր ենթահամակարգ երով (առնվազն 30 նոր ծառայություն) | ՀՀ Փոխվարչապետ Տ․ Ավինյանի գրասենյակՀՀ Բարձր տեխնոլոգիական արդյունաբերության նախարարություն,ՀՀ շահառու գերատեսչություններ | Դեկտեմբեր 2022 | Օրենքով չարգելված այլ միջոցներով | Ստեղծվել է **ծառայությունների ազգային հարթակը** (<https://hartak.am>)՝ բոլոր պետական ծառայությունները մեկ վայրում: Հարթակում ներառված են կյանքի ամենակարևոր իրադարձությունների շրջանակներում մատուցվող ծառայությունների քայլ առ քայլ ուղեցույցներ, ծառայություններ՝ ըստ թեմաների:Վիզուալիզացվել է Ծառայությունների նախնական ցուցակը (Ծառայությունների կատալոգ), որում ընդգրկված է առնվազն 500 ծառայություն, 45 բաղադրիչով: Առաջիկայում կստեղծվի բջջային հավելված, որը կդառնա քաղաքացու տեղեկատվական օգնականը: |
| 18 | Երկրորդ փուլ | Պետական կառավարում, Տնտեսություն, Հասարակություն | Ինքնության նույնականացում, վավերացում և էլ. ստորագրություն | Էլեկտրոնային ծառայությունների օգտագործելիության մակարդակը բարձրացնելու, և պետական թվային ծառայությունների օգտվելու գործընթացը ավելի արդյունավետ կազմակերպելու համար, նախատեսվում է զարգացնել սուբյեկտի նույնականացման, վավերացման և էլ. ստորագրության մեխանիզմները, ներգրավելով ժամանակակից սարքեր(ID Card, Smart ID, mobile ID և այլն): | 1 ընդհանուր ենթակառուցվածք և էլեկտրոնային ստորագրության արդիականացում | ՀՀ Բարձր տեխնոլոգիական արդյունաբերության նախարարություն,ՀՀԱրդարադատության նախարարություն,ՀՀ Ոստիկանություն,ԷԿԵՆԳ ՓԲԸՀՀ Կենտրոնական Բանկ | Սեպտեմբեր 2022 | 2 մլրդ դրամ, օրենքով չարգելված այլ միջոցներով | Ստեղծվել է [«Ես եմ» ազգային նույնականացման միասնական հարթակը](https://nid.e-gov.am/hy/auth?client_id=c4HibTcQBMYd44P505wRjA&response_type=code&scope=openid&redirect_uri=https%3A%2F%2Fmigration.e-gov.am%2Fam%2Fcallback&nonce=FvKovN9Cr8LR0ncsVOVq9w&state=67trfKlGnPk7i8AtD-XVLw&acr_values=urn%3Aegov%3Anid%3Aloa%3Astrong&code_challenge=mhmYXBJomy_k_o_L0sQ8XcqSYFJvapbfcuWRssMKJPg&code_challenge_method=S256): 2023 թվականի փետրվարի 9-ին հաստատվել է «ՀՀ կառավարության 2017 թվականի մայիսի 25-ի N 572-Ն որոշման մեջ փոփոխություններ և լրացում կատարելու մասին» ՀՀ կառավարության որոշումը, որով սահմանված է՝ 2024 թվականի հունվարի 1-ից առցանց հանրային ծառայությունների մատուցման համակարգերում մուտքն իրականացնել «Ես եմ» ազգային նույնականացման հարթակի միջոցով:Ս.թ. ապրիլի 12-ին տեղի է ունեցել կենսաչափական անձնագրերի պետություն-մասնավոր գործընկերության մրցութային հայտերի բացման (դիմել է 5 կազմակերպություն), ապրիլի 25-ին՝ գնահատող հանձնաժողովի նիստ: Կենսաչափական անձնագրերի ձեռքբերման մրցութային գործընթացը եզրափակիչ փուլում է:Բջջային Էլեկտրոնային նույնականացման և ստորագրության mID համակարգի ներդմամբ օգտվող քաղաքացիները և նույնականացման քարտ ունեցող և առանց էլեկտրոնային կրիչի թողարկված նույնականցման քարտերից բոլոր քաղաքացիները հնարավորություն են ստացել իրականացնել էլեկտրոնային նույնականացում և ստորագրություն (200,733 առանց էլ․ կրիչի թողարկված նույնականցման քարտ, որից 63,700-ը օգտագործում է էլեկտրոնային ստորագրություն): Հայաստանի տեղեկատվական համակարգերի գործակալության տրամադրած տեղեկատվության համաձայն 2024 թվականին «Ես եմ» մուտքերի քանակը 2,122,460 է, որից eID` 918,331, mID` 616,747 և էլ.փոստ՝ 587,382: |
| 19 | Երկրորդ փուլ | Պետական կառավարում, Տնտեսություն, Հասարակություն | Կրթություն՝ Թվային հմտություններ | Թվային տեխնոլոգիաների օգտագործման Կրթական ծրագրերի իրականացում,Թվային տեխնոլոգիաների սպասարկման կրթական ծրագրերի իրականացում,Թվային տեխնոլոգիաների ստեղծման կրթական ծրագրերի իրականացում, Թվային տեխնոլոգիաների կիրառման և փոխանցման կենտրոնների ստեղծում (Technology transfer centers): | Էլեկտրոնային գործիքների կիրառում՝ նվազագույնը 60%, 16-65տարեկան քաղաքացիների շրջանում | ՀՀ Բարձր տեխնոլոգիական արդյունաբերության նախարարություն,ՀՀ ԿԳՄՍնախարարություն,ՀՀ Էկոնոմիկային նախարարություն | Դեկտեմբեր 2025 | Օրենքով չարգելված այլ միջոցներով | ՀՀ բարձր տեխնոլոգիական արդյունաբերության նախարարությունը 2022 թվականին իրականացրել է «Կիբեռանվտանգության հիմունքներ» դասընթաց պետական համակարգի աշխատակիցների համար:Մեկնարկել է ԹՈՒՄՈ ստեղծարար կենտրոնի հետ համատեղ իրականացվող կիբեռանվտանգության կարողությունների զարգացման ծրագրի առաջին փուլը, 30 երիտասարդ ներգրավվել է տարբեր կիբեռ սպրինտերում: Առաջիկա մեկ տարվա ընթացքում 60 երիտասարդ կմասնակցի կրթական ծրագրն: Հայաստանի տեղեկատվական համակարգերի գործակալությունն իրականացնում է նաև մեկ տարի տևողությամբ Երիտասարդ մասնագետների ներգրավման ծրագիրը՝ ներգրավելով 20 երիտասարդի: Զուգահեռաբար, Ֆրանսիական համալսարանի հետ համատեղ մշակվում է Կիբեռանվտանգության մագիստրոսական ծրագիր, որը համախմբելով 5 տեղական համալսարան, կստեղծի Կիբեռանվտանգության միկրո սերտիֆիկացման շրջանակ: Կիբեռանվտանգության և թվային գրագիտության ծրագիրը պատրաստ է ներկայացնելու Տեղեկատվական համակարգերի կառավարման խորհրդի քննարկմանը:Միջոցառումը շարունակական է։  |